નગરપાલિકા તંત્ર પ્લાસ્ટિક હટાવ ઝુંબેશ નો કડક બની કાયદા નો અમલ બનાવે તેવી શહેર ના પર્યાવરણ પ્રેમી નગરજનો એ જિલ્લા કલેકટર ને લેખિત ફરિયાદ કરી છે. પૃથ્વી પર પ્રતિ દિન વધતા જતા પ્રદુષણ ના કારણે પર્યાવરણ ને ખુબજ નુકસાન થઈ રહ્યું છે. દેશમાં નાના મોટા શહેરોમાં લોકો અને પર્યાવરણની સુરક્ષા ધ્યાને લઈને કેન્દ્ર સરકારે હલકી ગુણવત્તા અને ઓછા માઇક્રોન ધરાવતા પ્લાસ્ટિક ના દુષણ ને ડામવા કડક કાયદો અમલમાં લાવ્યા છે. સમગ્ર દેશ સાથે રાજ્ય ભરમાં આ કાયદા હેઠળ તંત્ર દ્વારા પ્લાસ્ટિક હટાવ ઝુંબેશ હાથ ધરી જરૂર પડે ત્યાં દંડનીય કાર્યવાહી કરવામાં આવી રહી છે. પરંતુ લીંબડી શહેરમાં તો નગરપાલિકા તંત્ર ના બાબુઓની ઘોર બેદરકારી ના કારણે વેપારીઓ દ્વારા પ્લાસ્ટિક હટાવ ઝુંબેશ કાયદા નું છડેચોક ઉલંઘન થઈ રહ્યું છે.